b'\n_START_ARTICLE_\nRimska legija\n_START_PARAGRAPH_\nRimska legija je bila osnovna takti\xc4\x8dna enota rimske vojske.\n_START_SECTION_\nLegija cesarstva\n_START_PARAGRAPH_\nPo Marijevih reformah se je spremenila tudi sestava legije. Triarije, princepse in hastate so oboro\xc5\xbeili enako, toda obdr\xc5\xbeali so stare nazive. Reorganizirali so tudi sestavo legije, tako da so v kohorto zdru\xc5\xbeili tri maniple legionarjev; 10 kohort je sestavljalo legijo. Legiji je poveljevalo 6 tribunov, a so jih nato zamenjali legati.\n_START_SECTION_\nLegija imperija\n_START_PARAGRAPH_\nLegija je v \xc4\x8dasu rimskega imperija do\xc5\xbeivela novo spremembo. Obsegala je 10 kohort; 1. kohorta je imela 5 centurij z 800 mo\xc5\xbe, ostalih devet kohort pa je imelo 6 centurij z 500 mo\xc5\xbemi. Priklju\xc4\x8dili so jim \xc5\xa1e 120 konjenikov. Skupaj je legijo sestavljalo okoli 5.500 legionarjev.'